
Text rozhodnutia
Súd: Krajský súd Košice Spisová značka: 7CoP/218/2011 Identifikačné číslo súdneho spisu: 7611200769 Dátum vydania rozhodnutia: 28. 11. 2011 Meno a priezvisko sudcu, VSÚ: JUDr. Agnesa Hricová ECLI: ECLI:SK:KSKE:2011:7611200769.2 Uznesenie Krajský súd v Košiciach v právnej veci navrhovateľky V. J. nar. XX.X.XXXX bývajúcej v W. K. B. na ulici J. č. XX/XX zastúpenej JUDr. Pavlom Hovanom advokátom Advokátskej kancelárie JUDr. Pavol Hovan s.r.o. so sídlom v Spišskej Novej Vsi na ulici Ing. Kožucha č. 1 proti odporcovi Q. J. nar. XX.XX.XXXX bývajúcom v W. K. B. na ulici U. č. XX o zvýšenie výživného, o odvolaní navrhovateľky proti rozsudku Okresného súdu Spišská Nová Ves z 11.4.2011 č.k. 7C 11/2011-47 takto r o z h o d o l : Odvolacie konanie zastavuje. o d ô v o d n e n i e : Súd prvého stupňa napadnutým rozsudkom zvýšil výživné pre navrhovateľku od odporcu z 2.000,- Sk, t.j. 66,39 € na 130 € mesačne od 1.2.2011, ktoré zaviazal odporcu platiť navrhovateľke vždy do 15. dňa v mesiaci vopred. V prevyšujúcej časti návrh zamietol a rozhodol, že žiaden z účastníkov nemá právo na náhradu trov konania. Proti tomuto rozsudku podala odvolanie navrhovateľka s návrhom, aby odvolací súd zrušil rozsudok a vec vrátil súdu prvého stupňa na ďalšie konanie, alternatívne zmenil rozsudok tak, že zvýši výživné na 200 € mesačne od 1.2.2011. Odporca vo vyjadrení navrhol potvrdiť napadnutý rozsudok. Navrhovateľka prostredníctvom svojho právneho zástupcu písomným podaním zo dňa 15.11.2011 doručeným Krajskému súdu v Košiciach dňa 21.11.2011 oznámila, že odvolanie zo dňa 7.6.2011 berie späť v celom rozsahu. Odvolací súd bez nariadenia pojednávania podľa § 214 ods. 2 O.s.p. preskúmal podané odvolanie ako aj konanie, ktoré mu predchádzalo podľa § 212 ods. 1 O.s.p. a odvolacie konanie zastavil. Podľa § 207 ods. 2, 3 O.s.p. dokiaľ o odvolaní nebolo rozhodnuté, možno ho vziať späť. Ak niekto vzal odvolanie späť, nemôže ho podať znova. Ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. Podľa § 222 ods. 1 O.s.p. ak odvolateľ vezme odvolanie späť, právoplatnosť napadnutého rozhodnutia nastane, ako keby k podaniu odvolania nedošlo. Lehoty, ktoré majú plynúť od právoplatnosti napadnutého rozhodnutia, plynú v takom prípade od právoplatnosti uznesenia o zastavení odvolacieho konania. V danom prípade navrhovateľka podaním z 15.11.2011 vzala odvolanie proti rozsudku súdu prvého stupňa v celom rozsahu späť. Späťvzatie odvolanie je procesným úkonom, ktorý patrí výlučne tomu účastníkovi konania, ktorý odvolanie podal. Tento úkon nepodlieha schváleniu súdu, zároveň nie je možné skúmať jeho dôvody. Rozhodnutie odvolacieho konania, ktorým sa zastavuje konanie, má za následok, že napadnuté rozhodnutie súdu prvého stupňa nadobudne právoplatnosť, ako keby k podaniu odvolania nedošlo. Odvolací súd preto v súlade s uvedenými skutočnosťami a na základe citovaných zákonných ustanovení rozhodol tak, že odvolacie konanie zastavil. Poučenie: Proti tomuto uzneseniu odvolanie nie je prípustné.

